รัฐบาลไทย-ข่าวทำเนียบรัฐบาล-​ผู้ตรวจฯ ศุภกิจ นำทีม MIND นครราชสีมา หารือภาคเอกชน ขับเคลื่อนอุตสาหกรรมเศรษฐกิจ พร้อมติดตามสถานประกอบการดีมี MIND ในพื้นที่
วันศุกร์ที่ 16 กุมภาพันธ์ 2567
16/02/2567
​ผู้ตรวจฯ ศุภกิจ นําทีม MIND นครราชสีมา หารือภาคเอกชน ขับเคลื่อนอุตสาหกรรมเศรษฐกิจ พร้อมติดตามสถานประกอบการดีมี MIND ในพื้นที่
​ผู้ตรวจฯ ศุภกิจ นําทีม MIND นครราชสีมา หารือภาคเอกชน ขับเคลื่อนอุตสาหกรรมเศรษฐกิจ พร้อมติดตามสถานประกอบการดีมี MIND ในพื้นที่
วันพุธที่ 14 กุมภาพันธ์ 2567 เวลา 08.30 น. นายศุภกิจ บุญศิริ ผู้ตรวจราชการกระทรวงอุตสาหกรรม ตรวจราชการรอบที่ 1 ณ สํานักงานอุตสาหกรรมจังหวัดนครราชสีมา โดยมีนายบุญรวย เลิศวนิชย์ทิพย์ อุตสาหกรรมจังหวัดนครราชสีมา และเจ้าหน้าที่ให้การต้อนรับและรับการตรวจราชการ ซึ่งผู้ตรวจราชการฯ ได้ให้ข้อเสนอแนะในการตรวจราชการพร้อมกําชับให้ตรวจกํากับโรงงานให้ปฏิบัติตามกฎหมายต่างๆ อย่างเคร่งครัด และติดตามลงทะเบียนในระบบ i-industry และการรายงานผ่านระบบ ISingleForm ของสถานประกอบกิจการโรงงาน พร้อมยกระดับการรับรองอุตสาหกรรมสีเขียว (GI) ของโรงงานในระดับที่สูงขึ้น และดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้ ทั้งนี้ เน้นย้ําการประกอบกิจการโรงงานเหมืองแร่ ต้องปลอดภัยและคํานึงถึงผลกระทบต่อสังคม ชุมชน สิ่งแวล้อม โดยการบูรณาการการทํางานร่วมกันทั้งหน่วยงานภายในหรือภายนอก ผ่านกลไกลอุตสาหกรรมร่วมใจ รักษ์สิ่งแวดล้อม ที่ดูแลชุมชน สิ่งแวดล้อม ตามนโยบาย MIND 4 มิติ ของกระทรวงอุตสาหกรรม
เวลา 10.30 น. ผู้ตรวจราชการฯ พร้อมหน่วยงานภายใต้สังกัด อก. ในพื้นที่จังหวัดนครราชสีมา ร่วมประชุมชี้แจงการดําเนินการขับเคลื่อนนโยบายสําคัญของรัฐบาล กระทรวงอุตสาหกรรม และปรับการดําเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ และรับฟังแนวทางการดําเนินงาน ปัญหาอุปสรรค ข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดนครราชสีมา หอการค้าจังหวัดนครราชสีมา และ SME Bank สาขานครราชสีมา สมาพันธ์ SME ไทย จังหวัดนครราชสีมา โดยมีการหารือประเด็นในการขับเคลื่อนภาคอุตสาหกรรมในพื้นที่ อาทิ การพัฒนาโครงสร้างพื้นฐาน การจัดการขยะทั้งภาคครัวเรือน และภาคอุตสาหกรรม การปรับปรุงแกไขผังเมืองรวมจังหวัด ให้เอื้อต่อการลงทุน ทั้งอุตสาหกรรมต่อเนื่องจากภาคเกษตร และการท่องเที่ยว ปลดล็อคกฏระเบียบภาครัฐ ส่งเสริมศักยภาพความสามารถในการแข่งขัน เช่น การตลาด การทําบัญชีต้นทุน รวมถึงแหล่งเงินทุนดอกเบี้ยต่ํา ทั้งนี้เน้นย้ําให้ภาคีเครือข่ายภาคเอกชนในจังหวัดนครราชสีมา บูรณาการร่วมกันเพื่อก่อให้เกิดการพัฒนาภาคอุตสาหกรรมอย่างเข้มแข็ง ขับเคลื่อนตามนโยบาย MIND อย่างเป็นรูปธรรม ควบคู่ไปกับการบริหารจัดการทรัพยากรในพื้นที่ให้เกิดประโยชน์สูงสุด บนพื้นฐานของความปลอดภัย และการดูแลสิ่งแวดล้อม ซึ่งจะนําไปสู่ความสัมฤทธิ์ผลในการพัฒนาอุตสาหกรรมของจังหวัดนครราชสีมาในอนาคตได้อย่างยั่งยืนต่อไป
14.00 น. ผู้ตรวจราชการฯ พร้อมด้วยเจ้าหน้าที่ฯ ตรวจเยี่ยม บริษัท เกลือพิมาย จํากัด ตําบลกระเบื้องใหญ่ อําเภอพิมาย จังหวัดนครราชสีมา และศูนย์การเรียนรู้เศรษฐกิจพอเพียงบ้านเตย หมู่ที่ ๑ ตําบลกระเบื้องใหญ่ อําเภอพิมาย จังหวัดนครราชสีมา ซึ่ง บริษัท เกลือพิมาย จํากัด มีการผลิตของเกลือพิมายอยู่ที่ 1.5 ล้านตันต่อปี แบ่งเป็นการผลิต 2 ประเภทคือ เกลืออุตสาหกรรม (industrial salt) ใช้เป็นวัตถุดิบส่งให้อุตสาหกรรมต่างๆ ไม่ว่าจะเป็นอุตสาหกรรมอาหารและเครื่องปรุงรส ระบบบําบัดน้ํา ยา เคมี เป็นต้น ซึ่งเกลืออุตสาหกรรมจะมีความบริสุทธิ์ 99.9% และมีความชื้นไม่เกิน 2.5% โดยน้ําหนัก และ เกลือบริโภค (table salt) เป็นเกลือที่ใช้ประกอบอาหาร มีความบริสุทธิ์มากกว่า 99.9% และมีความชื้นไม่เกิน 0.15% โดยน้ําหนัก มีการนําเกลือเข้าเครื่องเติมไอโอดีนและเข้าเครื่องอบแห้งเพื่อระเหยน้ําส่วนเกินออกจากเกลือ ทั้งนี้ บริษัทฯ ได้มีกองทุนพัฒนาหมู่บ้านรอบพื้นที่เหมืองแร่ ในการดูแล สิ่งแวดล้อม ชุมชน ซึ่งในปี 2566 ได้มีการจัดซื้อเครื่องสีข้าวขนาดเล็ก เครื่องซีลสูญญากาศ ให้แก่ศูนย์การเรียนรู้เศรษฐกิจพอเพียงบ้านเตย ในการขยายกําลังการผลิตข้าวและการแปรรูปข้าว เพื่อเพิ่มกําลังการผลิตให้เหมาะสมกับความต้องการของตลาด ซึ่งเป็นการดูแลชุมชนโดยรอบโรงงานและเหมืองแร่ กระจายรายได้ให้แก่ชุมชน ตามนโยบาย MIND ของกระทรวงอุตสาหกรรม